[{"text_idx": "#000002", "text": "2021eko Gobernu programaren gauzatzearen laburpena (PDF)"}, {"text_idx": "#000005", "text": "Gobernu Kontseiluak 679,3 milioi euro bideratzea onartu du ikastetxe pribatuen hezkuntza-itunak finantzatzeko"}, {"text_idx": "#000010", "text": "Trantsizio Sozialaren eta 2030 Agendaren idazkari nagusiak azpimarratu du jarduera guztiak genero-ikuspegian oinarritzen direla eta estrategiak familia-aniztasuna aitortzea eta babestea duela helburu. \u201cHelburua, azkenik, pertsonek nahi duten seme-alaba kopurua nahi dutenean eduki ahal izateko baldintzak sortzea da\u201d, esan du."}, {"text_idx": "#000013", "text": "Horien artean dago, hezkuntza-itunak berritzeko eta hezkuntza-itunen araubidera sartzeko deia egiten duen agindua, 2022-2023 ikasturtetik 2027-2028ra bitartean indarrean izango dena. Bildarratzek azaldu duenez, deialdi berri honek 679 milioi euroko diru-kopurua izango du, 2022-2023 ikasturterako. Kopuru hori, indarrean dauden moduluen arabera kalkulatu da, eta 2021-2022 ikasturtean itunduta dauden gelen kopuru bera da. Baina hezkuntza-itunetan izan daitezkeen aldaketen baitan, diru-kopuru hori ere aldatu egin daiteke."}, {"text_idx": "#000014", "text": "\u201cAgindu berriarekin, Hezkuntza Sailaren asmoa itunak gizarte-testuinguru berrira egokitzea da, jaiotza-tasaren bilakaerak eta hezkuntza-premia aldakorrek aurreko irizpideetako batzuk egokitu eta eguneratzea eskatzen baitute\u201d, nabarmendu du."}, {"text_idx": "#000020", "text": "Torturaren biktimei laguntzeko Nazioarteko Eguna dela eta, Eusko Jaurlaritzak bat egin du ospakizun horrekin, eta, aldi berean, berretsi egin du jarduera horretara kondenatu izana, eta biktimei laguntzeko eta aitortzeko borondatea, eta egia, justizia, konponketa eta ez errepikatzeko bermea jasotzeko eskubidea duela\u201d."}, {"text_idx": "#000021", "text": "Gainera, ohikoa den bezala, Bingen Zupiria sailburuak, jakitera eman ditu Gobernu Kontseiluak gaur onartutako beste hainbat akordio, besteak beste, honakoak aipatu ditu:"}, {"text_idx": "#000022", "text": "Gobernu Kontseiluak baimena eman dio honako arau honi: etxebizitza eta bizitegi-eraikinak energia-efizientziaren irizpideekin birgaitzeko Europar Batasuneko Next Generation funtsetatik etorriko diren laguntza ekonomikoen deialdia irekitzeko Gobernuak baliatuko duen araua. Era berean, baimena eman du 2022aren eta 2023aren artean 39,14 milioi euro gastatzeko."}, {"text_idx": "#000023", "text": "Bestetik, Osasun sailak jakitera eman du, Euskadik eta Ginea Bissauk elkar ulertzeko memorandum bat sinatu zutela martxoan eta horren ondorioz lankidetza-hitzarmen bat sinatu da, gaur Gobernu Kontseilutik igaro dena. Osakidetza eta Garapen Lankidetzako Agentzia dira hitzarmen honen buru eta honen helburua da, Euskadiko osasun-sistema erreferentziatzat hartuta, beren osasun sistemaren kalitatea eta eraginkortasuna indartzen laguntzea."}, {"text_idx": "#000024", "text": "Kirol arloan, Gobernu Kontseiluak 355.000 euroko dirulaguntza onartu du gaur Euskal Kirol Federazioen Batasunarentzat. Dirulaguntza horren helburua federazioen nazioartekotzea ahalbideratuko duten kirol ekimen eta jarduerak finantzatzea da. Horrela, proiektu pilotu baten bidez, euskal kirol-selekzio desberdinen nazioarteko partaidetzak bultzatuko dira."}]